
ŠAKIŲ RAJONO SAVIVALDYBĖS ADMINISTRACIJOS
 LUKŠIŲ SENIŪNIJOS
2017-ŲJŲ METŲ VEIKLOS PLANO ATASKAITA


                   Šakių rajono savivaldybės administracijos Lukšių seniūnijos iškelti tikslai yra:
· gerinti gyvenimo kokybę seniūnijoje, kuriant sveiką, saugią ir švarią aplinką,
· organizuoti ir užtikrinti efektyvų valstybės deleguotų funkcijų vykdymą,
· užtikrinti visuomenės švietimą, sveikatingumo gerinimą ir socialinį saugumą.
·  padidinti savivaldybės administracijos valdymo kokybę.
           
             Šakių rajono savivaldybės administracijos Lukšių seniūnijos 2017 metais vykdyti uždaviniai:
· saugi kelių ir gatvių infrastruktūra,
· švari ir saugi aplinka, kultūros ir kraštovaizdžio puoselėjimas,
· tinkamas seniūnijos funkcijų įgyvendinimas,
· organizuotas vaikų ir jaunimo laisvalaikio užimtumas,
· tobulinta savivaldybės administracijos valdymo kokybė.


2017 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

        
                     Šakių rajono savivaldybės administracijos Lukšių seniūnija, vykdydama savo veiklą, prisideda prie Šakių rajono savivaldybės strateginio 2017 metų veiklos plano šių programų  įgyvendinimo:
1.   Savivaldybės veiklos pagrindinių funkcijų programa (Nr.7);
2.   Darbo rinkos politikos rengimo ir įgyvendinimo programa (Nr.8);
      3.  Žemės ūkio plėtros programa (Nr.11)
      4.  Švarios, sveikos aplinkos ir energijos taupymo programa (Nr. 12);
      5.  Socialinės apsaugos programa (Nr. 13).  

2017 m. Lukšių seniūnijos numatytos ir vykdomos funkcijos, vadovaujantis patvirtintu seniūnijos 2017 metų veiklos planu:
          Lukšių seniūnijos pagrindinis tikslas buvo gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Lukšių seniūnijos 2017 metų plėtros strateginio plano programoje iškeltą tikslą, vykdant savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, jiems suteikta reikalinga informacija, išduotos pažymos ir kiti reikalingi dokumentai, išrašytas 31 leidimas laidoti, atlikti 89 notariniai veiksmai, suteikta reikalinga socialinė pagalba, rengiant reikalingus dokumentus buvo įvertintos 73 šeimų gyvenimo sąlygos. Seniūnijoje buvo 11 šeimų su socialine rizika, 165 socialiai remtinos šeimos.
        2017 metais buvo teikiama parama – mokinio reikmėms įsigyti, kieto kuro kompensacijoms gauti, šalto vandens tiekimo išlaidų kompensacijoms gauti, maisto produktais nepasiturintiems asmenims. Organizuoti visuomenei naudingi darbai. Vienišiems seneliams ir invalidams kiek įmanoma teikiamos reikiamos socialinės paslaugos. Dirbant su socialinės rizikos šeimomis buvo vykdoma vaikų dienos centro veikla. Lukšių vaikų dienos centrą lankė 20 vaikų. Veikla vyko 5 dienas per savaitę, po 4 valandas. Dienos centro užsiėmimų metu vaikai tobulino socialinius įgūdžius, ruošė namų darbus. Kasdieninis darbas su vaikais centre atskleidė ir tenkino jų poreikius, ugdė jų socialinį brandumą, buvo sudarytos sąlygos prasmingai praleisti laiką po pamokų, buvo didinama mokymosi motyvacija. Vaikų dienos centre vykusiuose užsiėmimuose buvo skatinama kūrybinė veikla, ugdomas savarankiškumas ir  vaikų saviraiška. Vaikai mokėsi atlikti gerus darbus, tai ugdė atsakomybę bei pilietiškumą. Jaukios, šiltos patalpos, lavinamieji stalo žaidimai, sportiniai užsiėmimai, pagalba ruošiant pamokas, skatino vaikų kūrybinę veiklą, mažino psichologinę ir socialinę atskirtį.
                  Žemės ūkio subjektams, įgyvendinant 2017 metų veiklos planą, buvo suteikta reikalinga informacija, konsultacija ir pagalba. Buvo aptarnauti 362 asmenys -  registruotos  naujos žemės ūkio valdos ir atnaujinti  prašymai, deklaruoti pasėliai, surinkti ir pateikti statistiniai duomenys apie pasėlių plotus, gautą produkciją. Patikrinti kiaulių augintojų ūkiai dėl Afrikinio kiaulių maro. 
            Gyvenamąją vietą deklaravo 123 asmenys, išduota pažymų apie deklaruotą gyvenamąją vietą 107, keisti, taisyti, naikinti deklaravimo duomenys 57 asmenims, išvykimą į užsienį deklaravo 56 asmenys.
              Buvo efektyviai išnaudoti visi esami rezervai nedarbui mažinti, pritrauktos investicijos, siekiant sukurti palankias sąlygas verslui. 2017 metais buvo kuriama saugi ir švari aplinka bendruomenės nariams. Seniūnijoje 2017 m. sausio 1 d. duomenimis gyvenamąją vietą buvo deklaravę 2497 gyventojai. Seniūnija yra suskirstyta į aštuonias seniūnaitijas: Ežero, Siesarties, Lepšių, Plynių, Akėčių, Liepalotų, Klevinių ir Gerdžių.


	DUOMENYS APIE SENIŪNIJĄ

	1.
	Seniūnijos plotas
	ha
	16161,40

	2.
	Bendras kelių ir gatvių ilgis
	km
	97,1

	3.
	Gatvių skaičius
	vnt.
	33

	4.
	Valomų šaligatvių plotas 
	m2
	9700,0

	5.
	Tvarkomų kapinių skaičius
	vnt.
	8

	6.
	Kapinių teritorijų plotas: visuomeninės kapinės, senkapiai, karių kapai
	ha
	4,83

	7.
	Seniūnijos prižiūrimų želdinių plotas
	m2
	502200

	8.
	Eksploatuojamų šviestuvų skaičius
	vnt.
	360


	9.
	Socialinių rizikos šeimų priežiūra 
	šeimų sk.
	11

	10.
	Socialiai remtinų šeimų skaičius
	šeimų sk.
	165

	11.
	Vienkartinių pašalpų mokėjimas
	vnt.
	8

	12.
	Įdarbintų  gyventojų viešiesiems darbams 
	vnt.
	19


	13.
	Išduodamos pažymos gyventojams
	vnt.
	226

	14.
	Sudaromi notariniai veiksmai
	vnt.
	89

	15.
	Atliekų  tvarkymo darbai (surenkamos šiukšlės m3)
	m/3
	38










LUKŠIŲ SENIŪNIJOS 2017 METŲ VEIKLOS  PLANO ĮGYVENDINIMO APŽVALGA
 
               Įgyvendinant Lukšių seniūnijos 2017 metų veiklos planą buvo siekiama prisidėti prie Šakių rajono savivaldybės strateginiame 2011-2017 metų plėtros plane numatytų prioritetų įgyvendinimo:
· Verslo bei ekonomikos, infrastruktūros plėtros ir saugios aplinkos skatinimas;
· Visuomenės švietimo, mokymo(si) ir sveikatingumo gerinimas, socialinio saugumo   užtikrinimas;
· Krašto kultūrinio savitumo, patrauklumo puoselėjimas ir turizmo skatinimas;
· Kaimo ir žemės ūkio sektoriaus plėtra.
                 
Lukšių seniūnija 2017 metais įgyvendino:  
· Šakių rajono savivaldybės strateginio 2017-2019 metų veiklos plano programos Nr. 12  „Švarios, sveikos aplinkos ir energijos taupymo programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos  uždavinio  priemonę „Saugi kelių ir gatvių infrastruktūra“. Įgyvendinant šią priemonę buvo  išlyginta 97,1 km kelių pavasarį ir rudenį,  žvyruoti seniūnijos keliai.  Buvo atliekami pėsčiųjų tako 360 kv. m remonto darbai – pripilta smėlio ir perklotos plytelės. Įgyvendindami priemonę „Atliekų tvarkymo darbai“, surinkome 38 m3 šiukšlių, šiukšles rūšiavome prie kapų šiukšlių konteinerių, nes gyventojai privežė įvairiausių baldų, čiužinių, buitinių atliekų. Šiukšlių kiekis padidėjo dėl didesnio šiukšlių kiekio prie kapinių. 2017 metais įgyvendindami priemonę ,,Aplinkos ir kapinių tvarkymas“ tvarkėme seniūnijai priklausančią aplinką – pjovėme veją, šienavome pakeles, sodinome gėles ir prižiūrėjome gėlynus, šlavėme gatves ir kt. Visi seniūnijai priklausantys želdinių plotai buvo prižiūrimi ir tvarkomi pagal poreikį. Įgyvendinant šią priemonę įrengėme naujus kapinių vartus. 2017 metais įgyvendindami priemonę ,,Aplinkotvarkos priežiūrai skirtų priemonių įsigijimas“, nupirkome 25 naujus gatvių šviestuvus. Planavome įgyvendinti priemonę ,,Paviršinio vandens nuvedimas‘‘. Šios priemonės įgyvendinimo tikslas buvo paviršinio vandens nuvedimas Pergalės gatvėje, Lukšių miestelyje. 2017 metais ketinome įgyvendinti priemonę ,,Maudymosi vietų įrengimas“, planavome įrengti maudymosi vietą prie Lukšių ežero, sutvarkyti paplūdimio teritoriją – atvežti smėlio, įrengti tiltelį. Šią priemonę įgyvendinome, siekdami fiziškai aktyvinti Lukšių visuomenę, sukurti poilsio zoną. Priemonės ,,Parkų, skverų tvarkymas“ įgyvendinimo metu atnaujinome ,,Siesarties vingio“ parke esančias menines kompozicijas.  Priemonės ,,Renovuoti Lukšių kultūros centrą“ metu atnaujinome Lukšių kultūros namų pastato fasadą – nuvalytos, paruoštos dažymui ir nudažytos sienos, pakeisti langų stiklo paketai. Naujai suremontuota Lukšių kultūros namų salė – nudažytos lubos, sienos, pakeistos langų ir scenos užuolaidos. Darbai atlikti tik seniūno, aplinkos saugos darbuotojų ir savanorių pastangomis. Planuota priemonė ,,Įrengti sporto klubo patalpas“ liko neįgyvendinta dėl lėšų stygiaus. Priemonė ,,Pritaikyti neįgaliesiems visuomenės paskirties objektus ir pastatus“, kai numatėme įrengti pandusą Liepalotų buvusios mokyklos pastate, liko neįgyvendinta dėl darbuotojų trūkumo. 2017 metais numatyta priemonė ,,Įrengti poilsio žaidimų aikštelę prie VDC“ buvo įgyvendinta.
          Šakių rajono savivaldybės strateginio 2017-2019 metų veiklos plano programos Nr. 7 „Savivaldybės veiklos pagrindinių funkcijų programa“ seniūnijos tikslo ir uždavinio priemonę  ,,Seniūnijos vidaus administravimas (priemonės bei paslaugos, skirtos seniūnijos išlaikymui)“ lėšas panaudodami  ryšių išlaidoms, transportui, kanceliarinėms prekėms, komunalinėms paslaugoms ir išlaidoms seniūnijos patalpų išlaikymui. 
             2017 metais Lukšių seniūnija įgyvendino  Šakių rajono savivaldybės strateginio 2017-2019 metų veiklos plano programos Nr. 13  „Socialinės apsaugos programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ įgyvendinant seniūnijos uždavinio  priemonę „Socialinė rūpyba“ numatomas darbas su socialinės rizikos bei socialiai remtinomis šeimomis. Įgyvendinant šią priemonę buvo mokamas darbo užmokestis ir socialinis draudimas socialinei darbuotojai darbui su rizikos šeimomis išlaikyti, taip pat mokamas darbo užmokestis ir socialinis draudimas socialinio darbo organizatorei išlaikyti. Transporto išlaidos socialiai remtinų šeimų lankymui, taip pat rizikos šeimų, turinčių negalią gyventojų lankymas. Pagal poreikį į namus pristatoma neįgaliesiems kompensacinė technika. Asmenims, kurie atlieka visuomenei naudingą veiklą, nupirktos darbo priemonės. Vienkartinių socialinių pašalpų skyrimui. 2017 metais  įgyvendinant priemonę ,,Socialinė rūpyba“ buvo dirbama su 11 socialinės rizikos šeimų, kuriose auga 20 vaikų ir su 8 stebimomis šeimomis, kuriose buvo 14 vaikų. Taip pat buvo įgyvendinama priemonė ,,Savivaldybei priklausančių soc. būstų remontas“, kurios metu buvo paremontuoti trys socialiniai būstai – Lepšių, Miliškių kaimuose ir Lukšių miestelyje. 
           2017 metais Lukšių seniūnija įgyvendino Šakių rajono savivaldybės strateginio 2017-2019 metų veiklos plano programos Nr. 8 „Darbo rinkos politikos rengimo ir įgyvendinimo programa“ seniūnijos tikslo ir uždavinio priemonę „Viešųjų darbų organizavimas“. Įgyvendinant šią priemonę buvo tvarkomos Lukšių miestelio gatvės, pakelės, takai, šaligatviai. Buvo prižiūrimi seniūnijai priklausantys žalieji plotai ir gėlynai, kertami pakelėse krūmai, remontuojami šaligatviai, valomas Zyplių dvaro parkas. Įdarbinta 19 bedarbių.
            2017 metais Lukšių seniūnija įgyvendino  Šakių rajono savivaldybės strateginio 2017-2019 metų veiklos plano programos Nr. 11 „Žemės ūkio plėtros programa“ seniūnijos tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ ir uždavinio priemonę „Žemės ūkio funkcijų vykdymas“. Įgyvendinant šią priemonę buvo skirtos išlaidos transportui ir kanceliarinėms  prekėms, seniūnijos žemės ūkio specialistui išlaikyti, buvo aptarnauti 362 asmenys. 
	Įgyvendindama rajono savivaldybės administracijos 2017-2019 metų veiklos plano programos Nr. 7 ,,Savivaldybės veiklos pagrindinių funkcijų programos“ tikslo ,,Padidinti savivaldybės valdymo efektyvumą“ seniūnijos uždavinio priemonę ,,Administracinės naštos mažinimo priemonės“, seniūnija išdavė pažymų juridiniams faktams patvirtinti 482, iš to skaičiaus yra gyvenamosios vietos deklaravimo pažymos ir pažymos pastatų savininkams. Pažymų skaičius žymiai padidėjo dėl poreikio įrodyti deklaruotų asmenų skaičių būstuose, dėl medicinos įstaigų rengiamų dokumentų, reikalaujančių asmens deklaravimo vietos pažymos, kaip priedo. 2017 metais išduotas 31 leidimas laidoti. Leidimų laidoti skaičius padidėjo dėl senstančios visuomenės. Vykdant gyvenamosios vietos deklaravimo funkciją, veiksmų skaičius išlieka lyginant su 2016 metais panašus. 2017 metais leidimų saugotinų medžių ir krūmų kirtimo, persodinimo, genėjimo darbams išduoti 8. Atlikti 89 notariniai veiksmai. Notarinių veiksmų skaičiaus mažėjimą siejame su gyventojų skaičiaus mažėjimu.  
	Įgyvendinant 2017 metų veiklos planą bei tikslą buvo užtikrinta priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija vykdė laiku ir planavo bei efektyviai išnaudojo finansinius, žmogiškuosius bei materialinius išteklius, buvo apibendrinami statistiniai praėjusių metų veiklos duomenys ir pateikti ataskaitoje seniūnijos gyventojams ir administracijos direktoriui.

Kitos seniūnijos 2017 metais vykdytos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas;
· padėjo organizuoti  Mero rinkimus;
· dalyvavo kuriant ir įgyvendinant informacinės visuomenės plėtros programas;
· organizavo viešuosius, užimtumo didinimo programos ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo  socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo leidimus;
· atliko notarinius veiksmus;
· išdavė pažymas ir kitus reikalingus dokumentus;
· žemės ūkio subjektams suteikė informaciją, deklaravo pasėlius, kiaules.



Seniūnas                                                                                                        Vidas Cikana

